Source: https://lpf.ro/noutati/liga-1-betano-avancronicile-etapei-a-23-a/818
Timestamp: 2019-02-16 12:26:56+00:00

Document:
Liga 1 Betano: avancronicile etapei a 23-a - Liga Profesionistă de Fotbal
Liga 1 Betano: avancronicile etapei a 23-a
Știri•08.02.2019
Astra Giurgiu - Viitorul Constanţa, 8 februarie – ora 20.00
Șapte puncte au scos giurgiuvenii din ultimele trei meciuri jucate în campionat pe teren propriu, victorii cu Concordia şi Dinamo, remiză cu FC Botoşani.
Astra a marcat cel puţin un gol în 9 dintre cele 11 partide de acasă din ediţia curentă.
Cinci succese, două remize şi patru înfrângeri este palmaresul dobrogenilor pe teren advers în sezonul actual. Aceştia au înscris cel puţin un gol în șapte dintre cele 11 deplasări.
Astra vs Viitorul în Liga 1: 19 jocuri - 8 victorii Astra - 4 remize - 7 succese Viitorul.
Palmares cu Astra gazdă: 9 jocuri - 5 succese Astra - o remiză - 3 victorii Viitorul.
Primul meci a avut loc pe 5 august 2012, la Constanţa, şi a consemnat singura remiză albă dintre cele două combatante. Acestea erau antrenate la vremea respectivă de Cătălin Anghel (Viitorul), respectiv Bogdan Stelea (Astra).
În returul ediţiei 2012-2013, gruparea de la malul Dunării a câştigat cu 2-0, marcatori Budescu şi Fatai. Budescu avea să fie eroul principal şi în partidele din stagiunea 2013-2014, atunci când giurgiuvenii s-au impus la Chiajna cu 4-0 (h-trick Budescu, Amorim) şi cu 2-0 în retur (Budescu, Yoda).
Viitorul şi-a luat revanşa în sezonul 2014-2015, în care şi-a trecut în cont toate cele șase puncte puse în joc, 1-0 în deplasare şi 2-0 acasă.
9 aprilie 2016, Viitorul - Astra 1-3, victorie mare reuşită de astrali în lupta pentru titlul din ediţia 2015-2016, titlu care avea să ajungă în premieră la Giurgiu.
Cele mai multe goluri s-au înscris pe 29 aprilie 2017, Viitorul - Astra 3-2, marcatori Vlad Morar, George Ţucudean - dublă, respectiv Daniel Niculae şi Geraldo Alves.
Ultima victorie din contul giurgiuvenilor: 18 septembrie 2017, Astra - Viitorul 3-1.
Cea mai recentă confruntare directă: 30 septembrie 2018, Viitorul - Astra 1-0 (marcator Tudor Băluţă).
Constantin Enache vs Gheorghe Hagi: 3 jocuri în Liga 1 - 1 victorie Enache - 2 victorii Hagi.
Mediile de vârstă ale celor două loturi: Astra - 24 ani şi 10 luni; Viitorul - 22 ani şi 10 luni.
Sepsi OSK Sf. Gheorghe - Dinamo Bucureşti, 9 februarie – ora 20.00
Trei victorii şi o înfrângere este palmaresul înregistrat de gruparea covăsneană în ultimele patru jocuri disputate pe teren propriu în Liga 1 Betano. Sepsi a marcat cel puţin un gol în 10 dintre cele 11 meciuri jucate acasă.
Un singur succes a reuşit Dinamo în acest sezon din postura de echipă oaspete, 1-0 la Voluntari, în rest are trei remize şi șapte partide pierdute. Aceştia au marcat în șapte deplasări, dar au şi încasat cel puţin un gol în nouă asemenea meciuri.
Sepsi OSK şi Dinamo s-au mai întâlnit de cinci ori în Liga 1, un joc a fost câştigat de covăsneni, două s-au încheiat la egalitate, iar în alte două partide s-au impus bucureştenii.
Primul meci a avut loc pe 21 august 2017, Dinamo - Sepsi 1-0. Golul a fost marcat de Sergiu Hanca, dintr-un penalty scos de Valentin Costache (antrenori Cosmin Contra / Valentin Suciu).
În returul sezonului regulat 2017-2018, pe 4 decembrie 2017, bucureştenii s-au impus pe arena "Tineretului" din Braşov cu 3-0, prin reuşitele lui Adam Nemec, Ionuţ Nedelcearu şi Diogo Salomao. Interesant, toate cele trei pase decisive au purtat semnătura mijlocaşului de bandă, Sergiu Hanca.
Singurul succes din contul gazdelor din această rundă s-a înregistrat pe 30 aprilie 2018, Sepsi OSK - Dinamo 2-0. Ambele goluri au purtat semnătura lui Birahima Tandia, decarul covăsnenilor fructificând pasele excelente primite de la Simonivski (minutul 30) şi Gorrin (minutul 90+1).
Ultimele două jocuri, ambele pe terenul dinamoviştilor, s-au terminat fără gol marcat.
Eugen Neagoe vs Mircea Rednic în Liga 1: 4 jocuri - o remiză - 3 victorii Rednic.
Eugen Neagoe vs Dinamo în Liga 1: 11 jocuri - 3 victorii - 3 remize - 5 înfrângeri.
Mediile de vârstă ale celor două loturi: Sepsi OSK - 25 ani şi 10 luni; Dinamo - 25 ani şi 4 luni.
Dunărea Călăraşi - Concordia Chiajna, 10 februarie – ora 12.00
Un singur punct a scos Concordia în ultimele cinci deplasări din campionat, 0-0 cu Viitorul. Gruparea ilfoveană a marcat cel puţin un gol în șapte dintre cele 11 meciuri jucate pe teren advers în ediţia curentă.
Cele două echipe s-au mai confruntat pe prima scenă doar într-o singură partidă, pe 1 octombrie 2018, Concordia - Dunărea 1-1. Keyta a deschis scorul în minutul 44, dintr-un penalty scos de Ndiaye. Egalarea a venit la finalul primului sfert din repriza secundă, prin Andrei Prepeliţă.
Antrenorii Dan Alexa şi Adrian Falub s-au mai întâlnit într-o singură partidă oficială, în ediţia trecută a ligii secunde, când Dunărea s-a impus cu 1-0 pe terenul celor de la UTA.
Dan Alexa vs Concordia Chiajna în Liga 1: 4 jocuri - două victorii - o înfrângere - o remiză.
Acesta i-a antrenat pe ilfoveni 20 de meciuri în 2017 (6 victorii - 6 remize - 8 înfrângeri), când a reuşit salvarea Concordiei de la retrogradare la finele sezonului.
Mediile de vârstă ale celor două loturi: Dunărea - 27 ani şi 10 luni; Concordia - 27 ani şi 4 luni.
CSM Poli Iaşi - Gaz Metan Mediaş, 10 februarie – ora 18.30
Cinci puncte a scos Poli Iaşi din ultimele trei meciuri jucate pe teren propriu în Liga 1 Betano, victorie cu Dunărea Călăraşi şi remize cu Sepsi OSK şi FC Voluntari. Moldovenii au marcat cel puţin un gol în nouă dintre cele 11 partide disputate acasă, dar au şi primit gol în opt jocuri.
Un singur succes au reuşit medieşenii în precedentele opt deplasări din campionat, 2-1 cu Sepsi OSK (07.10.2018, Sepsi - Gaz Metan 1-2), în rest au patru rezultate de egalitate şi trei înfrângeri. Gaz Metan a înscris în șase dintre cele 11 meciuri jucate în deplasare, dar a şi primit gol în opt dintre aceste partide.
CSM Poli vs Gaz Metan în Liga 1: 11 jocuri - 6 victorii Poli - două remize - trei succese Gaz Metan.
Palmares cu Poli gazdă: 5 jocuri - 3 succese Poli Iaşi - o remiză - o victorie Gaz Metan.
Primul duel a avut loc pe 9 noiembrie 2012, la Mediaş, şi s-a încheiat cu victoria oaspeţilor la limită. Singura reuşită a partidei a fost izbutită de Pătulea (minutul 93), care a trimis balonul în plasa porţii lui Pleşca, după o pasă excelentă primită de la Onofraş.
Ardelenii şi-au luat revanşa în retur, când au câştigat în Copou cu 2-0 (marcatori Eric, Alex Munteanu), scor care a diminuat mult din şansele de salvare ale moldovenilor de la retrogradare. Pe băncile tehnice s-au aflat Sorin Cârţu, respectiv Gigi Mulţescu.
Următoarele două confruntări au avut loc în ediţia 2014-2015, 0-0 la Mediaş şi 1-0 pentru CSM Poli în Copou, gol înscris de Golubovic, din pasa lui Bole.
În sezonul regulat 2016-2017, fiecare a câştigat pe teren propriu, 3-1 la Iaşi (Ţigănaşu, Bole, Cristea / Axente) şi 2-1 la Mediaş (Axente, Trtovac / Mihalache). În play-out, „studenţii" s-au impus în ambele jocuri, 2-0 în deplasare (Vasile Gheorghe, Ştefănescu) şi 1-0 acasă (Bole), victorii graţie cărora şi-au asigurat prima poziţie.
Ultimul succes din contul grupării moldave: 20 octombrie 2017, Gaz Metan - CSM Poli 0-2 (marcatori Petro Mendes, Jo Santos).
Cea mai recentă confruntare directă: 30 septembrie 2018, Gaz Metan - CSM Poli Iaşi 1-0 (gol înscris de Ely Fernandes, pasator Andrei Cristea).
Flavius Stoican vs Edward Iordănescu în Liga 1: 3 jocuri - o victorie Stoican - o remiză - o victorie Iordănescu.
Flavius Stoican vs Gaz Metan în Liga 1: 7 jocuri - două victorii - 3 remize - două înfrângeri.
Edi Iodănescu vs CSM Poli Iaşi în Liga 1: 5 jocuri - două victorii - o remiză - două înfrângeri.
Mediile de vârstă ale celor două loturi: CSM Poli - 26 ani şi 6 luni; Gaz Metan - 26 ani şi 11 luni.
U Craiova - CFR Cluj, 10 februarie – ora 21.00
Derby-ul etapei se va juca pe arena Ion Oblemenco din Bănie, acolo unde gazdele vor primi replica liderului CFR, formaţie care a impresionat printr-o foarte bună organizate în teren. Va fi un duel între rapizii jucători ofensivi din lotul lui Mangia şi experimentata defensivă clujeană, cea mai bună din campionat, precum şi o luptă foarte interesantă între două linii mediene care fac excelent legătura între compartimente.
O singură înfrângere au suferit oltenii pe teren propriu în acest sezon, în rest au șase succese şi patru rezultate de egalitate. Craiovenii au marcat de fiecare dată în ultimele opt jocuri de acasă, în cinci dintre aceste partide punctând de cel puţin două ori.
Gruparea ardeleană este neînvinsă în deplasare din 16 decembrie 2017, când a pierdut chiar în faţa alb-albaştrilor, U Craiova - CFR Cluj 2-1. Au urmat pe teren advers 12 victorii (ultimele opt consecutive) şi șase remize.
În 15 dintre cele 18 partide în care clujenii au marcat în ediţia curentă: Țucudean (14 goluri, o pasă decisivă) şi Omrani (5 goluri, 6 pase decisive) au contribuit cu gol sau assist la reuşitele ardelenilor.
Vor fi faţă-n faţă cele mai bune apărări din campionat, CFR - 13 goluri primite (11 jocuri fără gol încasat), respectiv U Craiova - 19 goluri primite (9 meciuri fără gol primit).
De 14 penalty-uri a beneficiat U Craiova în sezonul actual (9 transformate), în timp ce clujenii au avut șase penalty-uri pro.
Șapte goluri au înscris oltenii din afara careului, cele mai multe dintre toate participantele (CFR - un gol).
13.200 spectatori/meci este media de asistenţă înregistrată pe arena Ion Oblemenco, craiovenii fiind lideri la acest capitol. Mai mult, este cea mai bună medie întâlnită la o reprezentantă a Craiovei în Liga 1 din 2002-2003 până în prezent.
Primul meci a avut loc pe 7 decembrie 2014, CFR Cluj - U Craiova 0-0. Ardelenii erau antrenaţi la vremea respectivă de Francisc Dican, în timp ce pe banca oaspeţilor se afla cuplul Emil Săndoi - Sorin Cârţu.
Întâiul succes din contul Craiovei s-a consemnat în ultima rundă a ediţiei 2014-2015, pe 30 mai, 3-0 pe "Extensiv", marcatori Bawab - dublă şi Băluţă. Victoria i-a urcat pe alb-albaştri un loc în clasamentul final, până pe 5. CFR avea să termine sezonul pe poziția a treia.
Prima victorie bifată de clujeni: 27 februarie 2016, U Craiova - CFR Cluj 0-1.
Cea mai mare diferenţă de scor: 26 mai 2016, CFR Cluj - U Craiova 4-0 (Camora, Jakolis dublă, Petrucci), rezultat decisiv pentru olteni în ratarea calificării în cupele europene.
Cele mai multe goluri s-au marcat pe 1 aprilie 2017, U Craiova - CFR Cluj 1-4.
Cea mai recentă confruntare directă: 1 octombrie 2018, CFR Cluj - U Craiova 0-0. De menţionat că, în minutul 84, oltenii au ratat un penalty prin Mitriţă.
28 de jucători au evoluat pentru clujeni în primele 22 de etape, dintre care 14 străini. Oltenii s-au bazat pe 27 de fotbalişti, 15 dintre ei fiind autohtoni (șapte eligibili U 21).
Mediile de vârstă ale celor două loturi: U Craiova - 25 ani şi 7 luni; CFR Cluj - 27 ani şi 5 luni.
FC Botoşani - FC Voluntari, 11 februarie – ora 17.00
FCSB - FC Hermannstadt, 11 februarie – ora 20.00
Liga 1 Betano: avancronicile etapei a 24-a
Știri•15.02.2019
Decizii ale Comisiei de Recurs din cadrul FRF - 14.02.2019
Comunicat de presă•15.02.2019
Gradul de risc al etapei a 24-a
Comunicat de presă•14.02.2019
Decizii ale CNSL din cadrul FRF - 13.02.2019
Comunicat de presă•13.02.2019

References: CSM 

CSM 
 CSM 
 CSM 
 CSM 
 CSM 
 CSM